   ممبئي (ويب ڊيسڪ) بالي ووڊ ۾ پهرين جوڙ جون اداڪارائون ايشوريا، ماڌوي ڊڪشت، دپيڪا پڊڪون، عاليا ڀٽ ۽ پرينيتي چوپڙا فلم ”هيرا منڊي“ ۾ نظر اينديون. بالي ووڊ جي ناليواري هدايتڪار سنجي ليلا ڀنسالي جي ڊريم پراجيڪٽ ”هيرا منڊي“ ۾ اداڪارائون ڪاسٽ ڪرڻ جو سلسلو شروع ٿي ويو آهي ۽ فلم جي مک اداڪارا عاليا ڀٽ آهي. رپورٽن موجب فلم ۾ عاليا ڀٽ سان گڏوگڏ ايشوريا راءِ، ماڌوري ڊڪشت، دپيڪا پڊڪون ۽ پرينيتي چوپڙا به اداڪاريءَ جا جوهر ڏيکاريندي. ميڊيا رپورٽن ۾ چيو ويو آهي ته فلم جي شوٽنگ هلندڙ سال جي پهرين ٽن مهينن ۾ شروع ڪئي ويندي، جڏهن ته فلم جي هدايتڪاري جا فرض سنجي ليلا جو اسسنٽ وڀوپوري انجام ڏيندو. واضح رهي ته اها فلم پاڪستان جي شهر لاهور جي مخصوص علائقي ۾ ڪم ڪندڙ عورتن تي ٺاهي پئي وڃي ۽ اهو مهانگو ترين پراجيڪٽ هوندو.